Unu leciono pri Esperanto por ĉiu lernejano en la tuta mondo
#000000
La baza ideo venas de Lu Wunsch-Rolshoven el Germanio, fakulo pri informaj strategioj. La ideo estas, ke ĉiuj 10–18-jaraj lernantoj en la tuta mondo aŭdu tian lecionon de Esperanto. La ideo kuris tra diversaj retlistoj, kaj multaj homoj subtenis, subtenas, volas puŝi, volas fari.
#000001
Laborgrupo de ILEI preparis dokumentojn. Pretas letero al decidantoj pri edukado je ĉiu nivelo (urba, provinca, kantona, ŝtata); pretas listo de kanaloj: lernejestroj, instruistoj, lingvoinstruistoj, gazetoj por instruistoj, sindikatoj por instruistoj, lertigejoj por instruistoj, universitatoj, lingvocentroj, aŭtoroj de lernolibroj, eldonistoj de lernolibroj, institutoj, kiuj okupiĝas pri edukado, plurlingvismo k. s.
#000002
Pretas strategio pri la kerna punkto: kiu donu tian lecionon? Jen ĝi. Povas esti esperantisto, kiu ricevas permeson eniri lernejon kaj fari la laboron. Tio jam okazis en Hamburgo, kie Klaus Friese vizitis jam pli ol cent klasojn. Li ankaŭ eldonis broŝuron pri tia leciono. Povas esti instruisto, kiu helpe de la disponigita materialo prezentas Esperanton al sia klaso. Povas esti lernanto aŭ studento, kiu ricevas materialon kaj/aŭ fontojn, kaj esploras mem cele al prezento en sia klaso.
#000003
Pretas materialo por tia leciono. La materialo dividiĝas en tri kategorioj. La unua estas Krozado sur la lingvoj. Male al la kutimo, kie oni lernas UNU lingvon, en tiu krozado oni konsideras UNU ASPEKTON de lingvo kaj observas, kiel diversaj lingvoj solvas la problemon. Ekzemple, oni povas observi la nombrojn inter dek kaj dudek por vidi, ekde kiu nombro aperas la vorto dek. En Esperanto tute facile jam en la nombro dekunu” aperas la vorto dek. Same en la japana: ju = dek; ichi = unu; ju ichi = dekunu. Male en la germana, kie ekzistas du vortoj elf kaj zwölf por dekunu kaj dekdu. Nur poste venas dektri: dreizehn (drei estas tri, zehn estas dek). Esploru en via lingvo! Tia cerba gimnastiko pri lingvoj, krozado inter la lingvoj, salto de lingvo al lingvo, similas al varmigo de la korpo antaŭ forta sporta streĉo. Post tiaj ekzercoj eniri unu lingvon aperas facila tasko. En la materialo por la leciono estas nun pretaj kvin tiaj malsamaj amuzaj aktivaĵoj. Pretas ankaŭ kvar dokumentoj pri Esperanto, faktoj sen fantazioj. Pretas ankaŭ enkonduko al la lingvo mem en kvin dokumentoj, oni povas nomi ilin kursetoj. Entute 14 dokumentoj, ĉiuj estas unupaĝaj.
#000005
«UNESKO invitas la Ŝtatojn-Membrojn marki la centjariĝon de Esperanto per konvenaj aranĝoj, deklaroj, eldono de specialaj poŝtmarkoj kaj simile, kaj instigi al la enkonduko de studprogramo pri la lingvo-problemo kaj pri Esperanto en siaj lernejoj kaj siaj institucioj de supera edukado».
#000009